
R E F E R A T
privind contribuţia Municipiului Timişoara pentru anul 2010, in cadrul contractului de asociere cu Clubul Sportiv Rugby Club Municipal Timişoara , aprobat prin HCL nr.117/2007 si modificarea si completarea acestuia
             Prin HCL nr.117/2007 s-a aprobat Contractul de asociere dintre Municipiul Timişoara şi Clubul Sportiv Rugby Club Municipal Timişoara, pentru sprijinirea activitatii echipei Rugby Club Municipal Universitatea de Vest  Timişoara.
Contractul de asociere a fost incheiat in conformitate cu prevederile Legii nr. 215/2001 privind administraţia publică locală, republicată şi modificată, art.36 alin. 2 lit. (b) si (e), alin. 6 lit. (a), pct. 6 si alin.7 lit. (a), potrivit carora Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

In cadrul acestui contract de asociere, prin HCL nr. 143/2009, a fost aprobata contributia Municipiului Timisoara, pentru anul 2009, pentru sprijinirea activitatii sportive a echipei Rugby Club Municipal U Vest  Timişoara, in suma de 450000 lei,ca urmare a analizei si evaluarii activitatii sportive desfasurate de aceasta echipa.
              Prin Adresa nr. SC2009-029446 /30.11.2009, Clubul Sportiv Rugby Club Municipal solicită Municipiului Timisoara sa acorde contributia financiara pentru anul 2010, in baza contractului de asociere , aprobat prin HCL  nr.117/2007,valabil pana la data de 31.12.2011.

             Conform Proceselor verbale cu nr. SC2010-2807/10.02.2010 si SC 2010-6166/17.03.2010,
 Comisia de evaluare si analiza a performantelor sportive obţinute de echipele asociate cu Municipiul  

 Timişoara, constituită în baza HCL 516/25.11.2008, a analizat şi a evaluat activităţile sportive 
desfăşurate de echipa Rugby Club Municipal Universitatea de Vest  Timişoara , in anul 2009 si obiectivele propuse in anii  2010-2011, respectiv a propus contributia pe anul 2010.
Echipa a activat în ediţia de campionat 2008-2009 în Divizia Nationala, unde s-a clasat pe locul 3, obtinand calificarea in play-offul campionatului.A terminat pe un loc final 6, care este o pozitie de clasament realista pentru obiectivul echipei , in conditiile in care echipele clasate pe locurile 1-5 au avut la dispozitie bugete mult mai mari si loturi mai echilibrate de jucatori.

In plan international si-a adjudecat trofeul competitiei Cupa Europei Centrale, castigand toate meciurile cu echipe din Cehia,Austria,Ungaria,Romania.

A fost calificata in sferturile de finala ale Cupei României si a reusit sa joace finala devenind
 vicecampioana in Campionatul National Universitar.
Calendarul competitional prezent se va desfasura pe durata anului 2010, in editia actuala echipa avand  urmatoarele obiective de performanta sportiva :

calificare în play-off Diviziei Naţionale ( locurile 1-6);

calificare in etapele superioare ale Cupei României;

calificare in finala Cupei Europei Centrale ( locurile 1-2);

calificare in finalele Campionatului National Universitar.
           Avand in vedere ca echipa si-a indeplinit obiectivele sportive de performanta, propunem aprobarea contributiei pentru anul 2010, in cadrul contractului de asociere dintre Municipiul Timisoara si RCM U Vest.
           În urma analizei, Comisia de evaluare si analiza a performantelor sportive obţinute de echipele

 asociate cu Municipiul Timişoara, a propus ca sprijinul financiar alocat echipei sus menţionate pe   

 anul bugetar 2010 sa fie de  450.000 lei, fapt consemnat in Procesul verbal al sedintei cu nr.SC 2010-

 6166/17.03.2010 si însuşit prin semnătură de reprezentantul echipei Rugby Club Municipal 
 Universitatea de Vest Timişoara , prezent la analiză.
           Totodata propunem sa se aprobe modificarea si completarea contractului de asociere incheiat intre Municipiul Timisoara si Rugby Club Municipal Timisoara, aprobat prin HCL nr.117/2007, modificata si completata prin HCL nr.143/2009.

Derularea asocierii in anul 2010 se va face in urmatoarele conditii:

1. Contributia financiara se efectueaza pentru calendarul competitional al echipei de rugby seniori si echipei de juniori, in editia care se desfasoara pe parcursul anului 2010.
Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
2. C.S. Rugby Club Municipal  are obligatia realizarii in anul 2010 a urmatoarelor obiective de  

 performanta sportiva:
a)finalul turului(luna iunie):obtinerea locului 3 in serie si calificarea în play-off Diviziei 
   Naţionale ( locurile 1-6);

                                              calificare in finala Cupei Europei Centrale ( locurile 1-2);

                                              podium la finalele Campionatului National Universitar.

b) finalul anului competitional:locul 5-6 in clasamentul final Divizia Nationala

                                                  eventual calificare turneu semifinal Cupa Romaniei
c) clasificare mediana in Campionatul Regional Transilvania de juniori
3. La sfarsitul primei etape, Directia Comunicare in baza informarii primite de la clubul sportiv, va intocmi Raportul de evaluare privind realizarea obiectivelor sportive pentru editia 2009-2010, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

Neindeplinirea obiectivelor de performanta sportiva cuprinse la pct.2.a), duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.1.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Se modifica art.2- Obiectul contractului, pct.2.1., avand urmatorul continut:

„Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive, prin asigurarea conditiilor organizatorice si materiale de practicare a jocului de rugby , la nivel de performanta in Municipiul Timisoara, precum si promovarea imaginii municipiului Timisoara, in plan national si international.”

5. Se modifica art.4- Obligatiile partilor, pct.4.1. si subpct.4.1.2. care vor avea urmatorul continut:

„4.1. Municipiul Timisoara contribuie in cadrul asocierii, cu urmatoarele:”

„4.1.2.- o contributie financiara de la bugetul local, pentru acoperirea in mod exclusiv a cheltuielilor echipei de rugby, seniori si juniori,  a carei suma se va stabili anual prin hotarire a consiliului local, in functie de performantele obtinute de echipa de rugby;”
6. Se modifica art.4- Obligatiile partilor, pct.4.2. care va avea urmatorul continut:

„4.2. C.S. Rugby Club Municipal  Timisoara contribuie in cadrul asocierii, cu urmatoarele:”
7. Se completeaza art.4- Obligatiile partilor, pct.4.2., cu subpunctele 4.3.1., 4.3.2.,4.3.3. si 4.3.4., care vor avea urmatorul continut:

„ 4.3.1. – sa utilizeze si sa administreze sumele alocate de la bugetul local pentru acoperirea in mod exclusiv a cheltuielilor echipei C.S. Rugby Club Municipal , conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere;

4.3.2. – sa asigure acoperirea tuturor cheltuielilor, cu exceptia celor acoperite din bugetul local prin 
alocarea sumei prevazute la subpct.4.1.2., necesare asigurarii conditiilor organizatorice si materiale 
pentru desfasurarea pregatirii sportive optime a echipei si participarea la toate competitiile sportive din calendarul competitional de rugby, in care echipa este calificata;
4.3.3.- obligatia asigurarii unei cote din contributia de la bugetul local pentru activitatea sportiva a echipei de juniori, inscrisa in Campionatul Regional Transilvania., in scopul formarii si sustinerii tinerelor talente si cresterii nivelului performantei la juniori in cadrul clubului de rugby.
4.3.4.- prin atitudinea, comportamentul si manifestarile lor, conducatorii, jucatorii si angajatii Clubului Sportiv Rugby Club Municipal, vor promova un climat de fair-play si nu vor afecta imaginea Municipiului Timisoara.”
8. Se modifica art.7- Clauze speciale, pct.7.4, care va avea urmatorul continut:

„ Activitatea financiara a C.S.Rugby Club Municipal Timisoara , cu privire la modul de cheltuire a sumelor alocate de la bugetul local, va fi controlata de catre comisia  numita prin Dispozitia Primarului Municipiului Timisoara.In acest sens, C.S.Rugby Club Municipal Timisoara va pune la dispozitia Municipiului Timisoara, toate documentele legate de sumele alocate de la bugetul local, in baza prezentului contract de asociere.
Justificarea şi decontarea cheltuielilor ocazionate de calendarul competitional al echipei de rugby se vor realiza numai pe bază de acte doveditoare, conform legii.

Serviciul Audit Public Intern din cadrul Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.”
9.Obligatiilor C.S.Rugby Club Municipal, cuprinse in prezentul referat,se adauga si obligatii cuprinse in art.4 din contractul de asociere aprobat prin HCL nr.117/2007.
          Contributia financiara pe anul bugetar 2010, modificarile si completarile la contractul de asociere cu C.S.Rugby Club Municipal Timişoara, vor fi stipulate prin Act adiţional , la contractul de asociere aferent HCL nr.117/ 03.04.2007.

           Conform documentelor anexate propunem aprobarea proiectului.

